CELEX: 32019D0783
Language: et
Date: 2019-04-30 00:00:00
Title: Poliitika- ja julgeolekukomitee otsus (ÜVJP) 2019/783, 30. aprill 2019, millega nimetatakse ametisse Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhataja ja tunnistatakse kehtetuks otsus (ÜVJP) 2018/355 (BiH/28/2019)

16.5.2019   
               
               
                  ET
               
               
                  Euroopa Liidu Teataja
               
               
                  L 127/11
               
            
         POLIITIKA- JA JULGEOLEKUKOMITEE OTSUS (ÜVJP) 2019/783,
         30. aprill 2019,
         millega nimetatakse ametisse Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhataja ja tunnistatakse kehtetuks otsus (ÜVJP) 2018/355 (BiH/28/2019)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artikli 6 lõiget 1,
         ning arvestades järgmist:
         
                     (1)
                  
                  
                     Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema asjakohaseid otsuseid Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhataja („ELi vägede juhataja“) nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 27. veebruaril 2018 vastu otsuse (ÜVJP) 2018/355, (2) millega nimetati ELi vägede juhatajaks kindralmajor Martin DORFER.
                  
               
                     (3)
                  
                  
                     ELi operatsiooni ülem on soovitanud nimetada brigaadikindral Reinhard TRISCHAKI ELi vägede uueks juhatajaks alates 26. juunist 2019 pärast kindralmajor Martin DORFERI ametiaja lõppu.
                  
               
                     (4)
                  
                  
                     ELi sõjaline komitee kiitis 18. märtsil 2019 ELi operatsiooni ülema soovituse heaks.
                  
               
                     (5)
                  
                  
                     Otsus (ÜVJP) 2018/355 tuleks seega kehtetuks tunnistada.
                  
               
                     (6)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises.
                  
               
                     (7)
                  
                  
                     12. ja 13. detsembril 2002 Kopenhaagenis toimunud Euroopa Ülemkogul võeti vastu deklaratsioon, milles märgitakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel“ liikmed ning on sellest tulenevalt sõlminud NATOga kahepoolseid julgeolekukokkuleppeid,
                  
               ON VASTU VÕTNUD KÄESOLEVA OTSUSE:
         
            Artikkel 1
            Brigaadikindral Reinhard TRISCHAK nimetatakse Bosnias ja Hertsegoviinas läbiviidava Euroopa Liidu sõjalise operatsiooni (operatsioon ALTHEA) ELi vägede juhatajaks alates 26. juunist 2019.
         
         
            Artikkel 2
            Otsus (ÜVJP) 2018/355 tunnistatakse kehtetuks.
         
         
            Artikkel 3
            Käesolev otsus jõustub 26. juunil 2019.
         
         
            Brüssel, 30. aprill 2019
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 252, 28.7.2004, lk 10.
         
            (2)  Poliitika- ja julgeolekukomitee 27. veebruari 2018. aasta otsus (ÜVJP) 2018/355, millega nimetatakse ametisse Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhataja ja tunnistatakse kehtetuks otsus (ÜVJP) 2017/682 (BiH/26/2018) (ELT L 68, 12.3.2018, lk 12).